
РЕПУБЛИКА БЪЛГАРИЯ
Министър на образованието и науката

О Б Я В Л Е Н И Е

[bookmark: _GoBack]На основание чл. 10а, ал. 2 от Закона за държавния служител и чл. 14 от Наредбата за провеждане на конкурсите и подбора при мобилност на държавни служители (НПКПМДС) и Заповед № РД 09 - 116 / 13.01.2021 г. на министъра на образованието и науката

    ОБЯВЯВАМ КОНКУРС

за длъжността „старши експерт по природни науки и екология” в отдел „Организационно-методическа дейност и контрол“ (ОМДК), Регионално управление на образованието(РУО) – Шумен.
  Брой работни места, за които се обявява конкурс – 1 работно място
   1. Изисквания за заемане на длъжността
1.1. Минимални и специфични изисквания, предвидени в нормативните актове:
    -   длъжностно ниво по Класификатора на длъжностите в администрацията (КДА) – 10
    -   наименование на длъжностното ниво по КДА – експертно ниво 6
    -   минимална образователно-квалификационна степен за длъжността „бакалавър“
    -  минимален професионален опит – 1 година стаж като учител по биология (химия, физика) или
   -   минимален ранг – V младши
    1.2. Допълнителни изисквания:
       - професионална квалификация „учител“ по биология (химия, физика)
       - област на висше образование Природни науки, математика и информатика или Педагогически науки;
     - професионално направление от Класификатора на областите на висше образование и професионалните направления Педагогика на обучението по биология (физика, химия)
  2. Начин на провеждане на конкурса:
- решаване на тест
- интервю
 3. Място и срок за подаване на документи:
 - Краен срок за подаване на документи, включително подадени по електронен път – до 17:30 часа на 25.01.2021 г. включително.
	 - Документите следва да бъдат подадени в 10-дневен срок от публикуване на обявлението 
на електронен адрес: rio_shumen@mon.bg (подписани с електронен подпис от кандидата) или в сградата на Регионално управление на образованието – Шумен, ул. "Цар Калоян" № 1 всеки работен ден от 9.00 до 17.30 часа. Телефони за контакт 054/80-18-16 и 054/80-03-45.
  4. Необходими документи за кандидатстване:
- Заявление за участие в конкурс /Приложение № 3 към чл. 17, ал. 2 от НПКПМДС/.
- Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност.
- Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.
- Копия от документи, които удостоверяват продължителността на професионалния опит: трудова книжка, осигурителна книжка, служебна книжка, документи за извършване на дейност в чужбина, както и други допълнителни документи, удостоверяващи област, в която е придобит (длъжностна характеристика, граждански договор и др.) или за придобит ранг като държавен служител (при наличие).
- други документи, които са свързани с изискванията за заемането на длъжността. 
5. Общодостъпно място, на което ще се обявяват списъците или други съобщения във връзка с конкурса – информационното табло в сградата на Регионално управление на образованието – Шумен и електронните страници на РУО – Шумен и МОН.
6. Кратко описание на длъжността:
Основна цел на длъжността „старши експерт по природни науки и екология“ е да създаде условия за провеждане на държавната образователна политика на територията на областта, като подпомага и осигурява осъществяването на правомощията на началника на регионалното управление на образованието, чрез организационно-методическа дейност и контрол на образователно-възпитателния процес по учебните предмети човекът и природата (в прогимназиален етап), биология и здравно образование, физика и астрономия, химия и опазване на околната среда. 
Съдейства за оптимизиране, функциониране и развитие на институциите от системата на предучилищното и училищното образование на територията на областта. Организира на областно ниво квалификационни и методически дейности за учителите по човекът и природата (в прогимназиален етап), биология и здравно образование, физика и астрономия и химия и опазване на околната среда. Извършва дейности по организиране и провеждане на ученически състезания и олимпиади по човекът и природата, биология и здравно образование, физика и астрономия и химия и опазване на околната среда.
7. Минимален размер на основната заплата, определен за длъжността, 1300.00 лв. Основната месечна заплата се определя по нива и степени съгласно нормативните актове, определящи формирането на възнагражденията, като се отчита нивото на заеманата длъжност, квалификация и професионален опит.
8. Подаването на заявлението и приложенията към него се извършва лично от всеки кандидат или чрез пълномощник. При подаване на документите по електронен път, заявлението и декларацията следва да бъдат подписани от кандидата с електронен подпис. 
9. При подаване на заявленията кандидатите лично или чрез пълномощника се уведомяват от служителите, които са определени да приемат документите, за пречките за назначаване, посочени в чл. 7, ал. 2 от ЗДСл. На кандидатите се предоставя длъжностна характеристика за конкурсната длъжност. При подаване на документите по електронен път информацията за пречките за назначаване и длъжностната характеристика се изпращат на кандидата по електронната поща.
Образци на заявление за участие в конкурса и на декларация могат да се изтеглят от раздел „Конкурси“ на сайта на Административния регистър: http://iisda.government.bg/competitions. 

